|  |  |
| --- | --- |
| Alsó- Tisza-menti Önkormányzati TársulásTársulási Tanácsa E l n ö k é t ő l ***6647 Csanytelek, Volentér János tér 2. sz.***  ***Tel.: 63 / 578–510 Fax: 63 / 578-517***  ***e-mail:*** [***atmot@csanytelek.hu***](mailto:atmot@csanytelek.hu) | Csanyteleki Polgármesteri Hivatal Vezetőjétől, Feladatellátó törvényességi felelőstől  ***🖂 6647. Csanytelek, Volentér János tér 2.sz.***  ***Tel.: 63/578-512***  ***e-mail:*** [***jegyzo@csanytelek.hu***](mailto:jegyzo@csanytelek.hu) |

A/49-3/2024.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2024. novemberi ülésére**

**Tárgy:** *Belsőellenőrzési feladatok ellátására szerződés kötésének jóváhagyása*

**Tisztelt Társulási Tanács!**

Emlékeztetjük Önöket arra, hogy Csanytelek, Felgyő és Tömörkény községek önkormányzata képviselő-testülete a *belsőellenőrzés feladata ellátást átadta az Alsó- Tisza-menti Önkormányzati Társulásnak,* melynek Társulási Tanácsa több év óta munkakapcsolatban áll a vonatkozó központi jogszabályban előírt képesítéssel rendelkező *Sziveri- Gajdán Lejla belső ellenőrrel,* melyet *Sziveri-Gajdán Kft-vel kötött szerződésbe foglaltan* szabályoz.

A Társulásban résztvevő tagönkormányzatok közül Csongrád város önkormányzata kivételével (nem adta át a feladatot, de szintén Sziveri- Gajdán Lejla látja el azt), mind a 3 tagönkormányzat számára biztosított a kötelező feladat jogszabálynak megfelelő végrehajtása, amely a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletben foglaltakon alapul.

Tájékoztatjuk Önöket arról, hogy a 3 tagönkormányzat külön napirendi pontjaként tárgyalta a *belsőellenőr 2025. évre tervezett ellenőrzési tervét (programját) és annak ütemezését időrendi táblázatban,* valamint a *kockázati tényezőket,* melyet határozatával jóváhagyott.

A ellenőrzési terv tartalmazza a feladatellátás során 2025. évre kitűzött ellenőrzések számát és az ellenőrzés témáját, melyet 190.000.- Ft összegű vállalkozói díjért végez el a belső ellenőr. Ennek a díjnak anyagi fedezetét minden tagönkormányzat adott évi költségvetéséből fedezi akként, hogy az alkalmanként leszámlázott díj összegét véglegesen átadott pénzeszközként a Társulás javára átutalja, majd a Társulás számlájáról jut el a díj a vállalkozóhoz.

A tagönkormányzatok a Társulás Társulási Megállapodásában leszabályozott jogai és kötelezettségei között szerepel egy – egy témakör *előzetes véleményezési jog gyakorlása,* melynek megfelelve terjesztették be a tárgyi előterjesztés 1. mellékleteként a belső ellenőrrel kötendő *szerződést véleményezésre, majd a Társulási Tanács elé* jóváhagyásra.

**Tisztelt Társulási Tanács!**

Indítványozzuk a tárgyi előterjesztésben, annak mellékletében és határozati javaslatában foglaltak megvitatását és változtatás nélküli elfogadását.

C s a n y t e l e k, 2024. november 04.

Tisztelettel:

............................................................ ..........................................................

Erhard Gyula Kató Pálné

Társulási Tanács Elnöke feladatellátó jegyző

**…/2024. (XI. ....) Atmöt határozat**

**Tárgy:** *Belsőellenőrzési feladatok ellátására szerződés kötésének jóváhagyása*

**Határozati j a v a s l a t**

Az Alsó- Tisza-menti Önkormányzati Társulás Társulási Tanácsa megtárgyalta és változtatás nélkül elfogadta a tárgyi előterjesztésben foglaltakat, melyet Csanytelek, Felgyő és Tömörkény községek önkormányzata képviselő-testülete előzetesen véleményezett és a **belsőellenőr 2025. évi feladata ellátására** (a tárgyi előterjesztéshez 1. mellékletként csatolt) **vállalkozói szerződés megkötését javasolta.** A Társulás Társulási Tanácsa rögzíti, hogy a belsőellenőrzés feladata ellátása anyagi fedezeteként mind a 3 tagönkormányzat kötelezettséget vállalt az érintett önkormányzat 2025. évi költségvetése terhére a belső ellenőr által almanként benyújtott 190.000.- Ft díjról kiállított számla összegének kiegyenlítésére, a Társulás javára véglegesen átadott kiegészítő támogatás nyújtása jogcímén..

Végrehajtás határideje: 2025. évi önkormányzati költségvetési időszak

Végrehajtásért felelős: betervezésért és a díj kiegyenlítéséért a település feladatellátó jegyzője

Beszámolás határideje: végrehajtást követő soros ülésen

Határozatról értesítést kap:

* Kató Pálné feladatellátó jegyző és általa
* Szíveri-Gajdán Lejla belső ellenőr
* Alsó- Tisza-menti Önkormányzati Társulás Társulási Tanácsa Elnöke és érintett Tagjai Székhelyén
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár