|  |  |
| --- | --- |
| Alsó- Tisza-menti Önkormányzati TársulásTársulási Tanácsa E l n ö k é t ő l ***6647 Csanytelek, Volentér János tér 2.***  ***Tel.: 63 / 578–510 Fax: 63 / 578-517***  ***e-mail: atmot@csanytelek.hu*** | **Csanyteleki Polgármesteri Hivatal Vezetőjétől, Feladatellátó törvényességi felelőstől**  ***🖂 6647. Csanytelek, Volentér János tér 2.***  ***Tel.: 63/578-512***  ***e-mail:*** [***jegyzo@csanytelek.hu***](mailto:jegyzo@csanytelek.hu) |

A/50-1/2024.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2024. novemberi ülésére**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 12. módosításának, a feladatellátási megállapodás 6. módosításának jóváhagyása*

**Tisztelt Társulási Tanács!**

Emlékeztetjük Önöket arra, hogy az Alsó- Tisza-menti Önkormányzati Társulás Társulási Megállapodása a kiadása óta már 11 módosításon esett át. A 11. módosítást a 2023. februári ülés napirendi pontjaként nyújtottunk be Önök elé, amely időrendben tartalmazta a Társulás Társulási Megállapodása 1. – 10. módosítását eredményező változásokat, amely Önök által könnyen hozzáférhető saját testületi dokumentumai, vagy az önkormányzat honlapján az előterjesztések között, ezért annak megismétlése nem indokolt. A Megállapodás 11. módosítása 2023. május 01. napján lépett hatályba, melyet megelőzött a feladatellátásban érintett Tagönkormányzatok minősített többséggel hozott döntése, melyben egyetértését adta a társulási intézmény szervezeti bővítéséből adódó feladatok végrehajtásához, melyet a Társulás Társulási Tanácsa határozatával jóváhagyott.

A Megállapodás 12. módosítását az teszi elkerülhetetlenné, hogy a Társulás 4 érintett Tagönkormányzata képviseleti joggal bíró polgármestere mandátuma 2024. szeptember 30. napján megszűnt, így szükségessé vált új Társulási Tanács létrehozása, benne az érintett Képviselő-testületek által hozott döntés szerinti képviselő személye delegálására, melyet

* Csongrád Városi Önkormányzat Képviselő-testülete: 168/2024. (X. 03.) határozatába,
* Felgyő Községi Önkormányzat Képviselő-testülete 80/2024. (X. 07.) Kvt. határozatába,
* Tömörkény Községi Önkormányzat Képviselő-testülete 64/2024. (X.09.) Kt. határozatába,
* Csanytelek Község Önkormányzata Képviselő-testülete 53/2024. (X. 11.) Ökt határozatába

foglalt, benne az adott település polgármestere képviseletre való jogosítása, a település érdekeinek érvényesítése feladata szabásával. A 4 Tagönkormányzattal megalakult a Társulás Társulási Tanácsa.

A Társulás Társulási Tanácsa Elnöke és Alelnöke tisztsége is megszűnt, ezért annak választással történő megbízás adása is kiemelt fontossággal bír, hiszen egy adott szervezet, jelesül a Társulás nem működtet vezető nélkül.

A Társulás Társulási Tanácsa ülését a Társulás Korelnöke, Bánfi Sándor Tömörkény Községi Önkormányzat polgármestere hívta össze 2024. október 14. napjára, amikor már minden Tagönkormányzat fenti határozatba foglalt döntése rendelkezésre állt. Az ülés 2 főnapirendi pontjaként a Társulás Társulási Tanácsa megalakítása, benne a delegáltak befogadásáról szóló döntés meghozatala, majd a Társulás Társulási Tanácsa Elnöke és Alelnöke választása (titkos szavazással) lebonyolítása szerepelt. A Társulás Társulási Tanácsa Tagjai 4 érvényes szavazattal újra bizalmat szavaztak a korábbi Elnök személyének és 2024. október 14. napjától a Csanytelek Község Önkormányzata polgármestereként való regnálása időszakára Erhard Gyula polgármester urat választotta a Társulás Társulási Tanácsa Elnökének. A Társulás Társulási Tanácsa Alelnöke személyére tett javaslatnak megfelelve, szintén 4 érvényes szavazattal, Bánfi Sándor Tömörkény Községi Önkormányzat polgármesterét választották meg, az Elnök úrra vonatkoztatott időszakra.

A Társulás feladatellátó jegyzőjeként a Társulást vezető személyére vonatkozó változást bejelentettem a Magyar Államkincstár Csongrád-Csanád Vármegyei Igazgatóság illetékes főosztályához, kérelmezve a bekövetkezett változás törzskönyvi nyilvántartáson való átvezetését, amely 2024. október 24. napján megtörtént.

Ezzel működőképessé vált a Társulás, mely határozatával kötelezte a feladatellátó jegyzőt, hogy gondoskodjon azon dokumentumok módosítása elkészítéséről, amely érintett a változással. Ennek legfontosabb része a Társulás Tárulási Megállapodása, melynek a záradékolása a fent írt határozatok megjelenítésével, 2024. december 01. napjával léphet hatályba akkor, ha minden érintett Tagönkormányzat határozatba foglalja egyetértését -még akkor is formálisnak tűnik- a Megállapodás módosítása tárgyában.

A tárgyi előterjesztéshez csatolom egységes szerkezetbe foglaltan a záradék módosítását tartalmazó Megállapodást, a feladatellátási megállapodást, annak mellékletét, melynek a Tagönkormányzatok képviselőinek felhatalmazását kell kezdeményezni ahhoz, hogy az hatályba tudjon lépni.

**Tisztelt Társulási Tanács!**

A Társulás Társulási Megállapodása 1. melléklete a Társulás Társulási Tanácsa Elnöke és a Társulás munkaszervezetét vezető Csanytelek Község Önkormányzata Jegyzője közötti *feladatellátási megállapodása*, melynek módosítása ugyanazon okokra vezethető vissza mint a Megállapodásra vonatkoztatott indokolásban foglaltakra írtak.. Azzal, hogy 2024. október 1. napján 0 órakor megszűnt a Társulás Társulási Tanácsa Elnöke tisztsége, egyoldalúvé vált a megállapodás, mivel az Alelnök tisztsége is megszűnt. 2024. október 14. napján megalakult a Társulás Társulási Tanácsa, mely szervezet Elnököt és Alelnököt is választott (titkos szavazással, 4-4 igen szavazattal). A Társulás vezetője „változását” a Magyar Államkincstár Csongrád-Csanád Vármegyei Igazgatósága idén október 24. napján bejegyezte az általa vezetett törzskönyvi nyilvántartásba, így minden adott a kétoldalú megállapodás megkötéséhez, melynek hatályba lépése 2024. december 01. napja lehet. A Társulás Társulási Tanácsa Elnöke és Alelnöke tisztségét a korábban is regnáló Erhard Gyula Csanytelek Község Önkormányzata Polgármestere, Alelnöke pedig Bánfi Sándor Tömörkény Községi Önkormányzat polgármestere tölti be.

Javasoljuk tárgyi előterjesztésben, a hozzá csatolt Társulási Megállapodásban és a határozati javaslatban foglaltak megtárgyalását, a Társulás Társulási Tanácsa 2024. október 14. ülésén hozott határozatai, a Társulás Tagönkormányzatai határozatba foglalt javaslatai figyelembe vételével, annak változtatás nélküli elfogadását és a Társulás Társulási Tanácsa elé terjesztését, annak változtatás nélküli elfogadása kezdeményezését.

C s a n y t e l e k, 2024. november 04.

Tisztelettel:

………………………………. ……………………………….

Erhard Gyula Kató Pálné

Társulási Tanács Elnöke Feladatellátó jegyző

**…./2024. (XI.. .) Atmöt határozat**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 12. módosításának, a feladatellátási megállapodás 6. módosításának jóváhagyása*

**Határozati j a v a s l a t**

Az *Alsó- Tisza-menti Önkormányzati Társulás Társulási Tanácsa* tárgyi előterjesztést megtárgyalta és a Tagönkormányzatok által -a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében foglaltak szerint eljárva- minősített többséggel hozott, a Társulás Társulási Megállapodása és feladatellátási megállapodása jóváhagyását tartalmazó döntését figyelembe véve, - a 88. § (1) bekezdésében és a 93. §-ban rögzített szabályok betartásával változtatás nélkül - minősített többségi döntéssel

**j ó v á h a g y j a**

**a Társulás Társulási Megállapodása egységes szerkezetbe foglalt 12. módosítását,** amely

**2024. december 01. napján lép hatályba**

a tárgyi előterjesztéshez **1. mellékletként csatolt formában és tartalommal,**

melynek elválaszthatatlan részét képezi a Társulás Társulási Tanácsi határozatával jóváhagyott

*feladat-ellátási megállapodás (egységes szerkezetbe foglalt 6 módosítása) és annak melléklete,*

melyek aláírására felhatalmazza a Társulás Társulási Tanácsa Elnökét.

Végrehajtás határideje: azonnal és folyamatos (Megállapodás aláírására) 2024. 11. 30.

Végrehajtásért felelős: Kató Pálné a Társulás Törvényességi Felelőse, Feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Erhard Gyula a Társulás Társulási Tanácsa Elnöke, Csanytelek Község Önkormányzata Polgármestere
* Bánfi Sándor a Társulási Tanács Alelnöke, Tömörkény Községi Önkormányzat Polgármestere
* Horváth Lajos a Társulás Tagja, Felgyő Községi Önkormányzat Polgármestere
* Bedő Tamás a Társulás Tagja, Csongrád Városi Önkormányzat Polgármestere
* Kató Pálné Csanyteleki Polgármesteri Hivatal Vezetője, Feladatellátó jegyző, Törvényességi Felelős
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár